Die Volksrepubliek Donetsk (Russies: Донецкая Народная Республика, Donetskaja Narodnaja Respublika, [dɐˈnʲetskəjə nɐˈrodnəjə rʲɪˈspublʲɪkə]) is volgens internasionale reg 'n deel van Oekraïne, maar vorm de facto 'n onafhanklike republiek, sonder algemene internasionale erkenning. Alhoewel Oekraïne nie beheer oor die Volksrepubliek Donetsk uitoefen nie, beskou die Oekraïense regering, die Verenigde Nasies en die meerderheid van die wêreld se regerings die Volksrepubliek Donetsk as 'n deel van Oekraïne, waarvan die grondwet na dié gebied as Donetsk-oblast verwys. Die Volksrepubliek Donetsk is langs die Oekraïens-Russiese grens en die Swartseekus geleë. Die hoofstad en grootste stad is Donetsk. Die Volksrepubliek Donetsk beslaan 'n oppervlakte van 8 902 km² en het 'n bevolking van 2 302 444 in 2018 gehad. Die Volksrepubliek Donetsk grens in die ooste aan die Russiese deelgebied Rostof-oblast. VN-lidlande  Rusland erken die Volksrepublieke Donetsk en Loehansk sedert 21 Februarie 2022. Gedeeltelik erkende en nie-erkende gebiede  Suid-Ossetië erken die Volksrepubliek Donetsk sedert 27 Junie 2014.  Volksrepubliek Loehansk erken die Volksrepubliek Donetsk sedert 11 Mei 2014.  Abchasië erken die Volksrepubliek Donetsk sedert 26 Februarie 2022. (ru) "Русский признали в ДНР единственным государственным языком".